ידין גלמן

ידין גלמן (נולד ב-2 באוקטובר 1993) הוא שחקן קולנוע, טלוויזיה ותיאטרון ישראלי.

קורות חיים
גלמן נולד וגדל בשכונת בקעה בירושלים במשפחה דתית-לאומית אמריקאית. למד בתיכון דתי "דרך אבות" ביישוב אפרת. לאחר סיום לימודיו בתיכון, התגייס לצה"ל ושירת כלוחם, קצין וכמפקד בסיירת מטכ"ל. במהלך שירותו הצבאי יצא בשאלה ומיד לאחר שחרורו, עבר לתל אביב ונרשם לסטודיו למשחק של יורם לוינשטיין. לאחר חצי שנה מהשחרור מצה"ל, לוהק לתפקיד הראשי בסרטו של אבי נשר "תמונת הניצחון".

ב-7 באוקטובר 2023 נפצע קשה במתקפת הפתע על ישראל כשהיה במהלך ניסיון השתלטות על מחבלים בקיבוץ בארי.

קריירת הקולנוע 
בשנת 2020, שיחק בסרט תמונת הניצחון המשחזר את הקרב על ניצנים במלחמת העצמאות, בתפקיד מפקד הכוח הישראלי, אברהם שוורצשטיין. כמו כן, שיחק גלמן בשני סרטים הנמצאים כעת בהפקה. בשנת 2021 שיחק בסרט הדרמה המוזיקלי "המנצחים", בתפקיד שלמה חרל"פ. ב-2022 שיחק בסרט "ארוגם ביי" שצולם בסרי לנקה. שני הסרטים צפויים לצאת לאקרנים במהלך שנת 2023.

קריירת הטלוויזיה 
בשנת 2021 שיחק בסדרה "פלמ"ח", בתפקיד הסוכן הבריטי דניאל פלמינג. בשנת 2021 שיחק בסדרה "נעלמים" בתפקיד דין גושן. בשנת 2022 שיחק בתפקיד דין בסדרה "דקלה ועקנין" בערוץ ניקולודיאון, ובסדרה "8200" בהוט, בתפקיד עומרי.

קריירת התיאטרון 
החל משנת 2022 משחק גלמן בהצגה "את שאהבה נפשי" בתיאטרון "הבימה" בתפקיד אדם ויינברג. במהלך שנת 2022, שיחק ב"חמש דקות ארוכות" של איציק צדיק בתיאטרון השחר בתפקיד זכריה בנימין, ב"ביבר הזכוכית" מאת טנסי ויליאמס בתפקיד ג'ים אוקונר וב"יחסים מסוכנים" בתפקיד הרוזן ואלמון.

פילמוגרפיה

קולנוע

טלוויזיה

פרסים ומועמדויות

קישורים חיצוניים 
 
 ידין גלמן, באתר EDB

הערות שוליים 

שחקני קולנוע וטלוויזיה ישראלים
שחקני תיאטרון ישראלים
שחקנים ישראלים
בקעה: אישים
חיילי צה"ל במלחמת חרבות ברזל
לוחמי סיירת מטכ"ל

ישראלים שנולדו ב-1993